ai4bharat/Pralekha huggingface dataset:
উপ-রাষ্ট্রপতিরসচিবালয়
যুবসমাজের মধ্যে শিল্পোদ্যোগের মনোভাব গড়ে তোলার আহ্বান জানালেন উপ-রাষ্ট্রপতি
নয়াদিল্লি, ২৭ অগাস্ট, ২০২০
উপ-রাষ্ট্রপতি শ্রী এম ভেঙ্কাইয়া নাইডু আগামী দিনে ভারতকে আত্মনির্ভর করে তুলতে দেশের যুবসমাজের মধ্যে শিল্পোদ্যোগের মনোভাব গড়ে তোলার আহ্বান জানিয়েছেন। তিনি বলেছেন, আমাদের অবশ্যই দেশের প্রতিটি নাগরিকের মধ্যে যে শিল্পসংক্রান্ত মেধা ও কারিগরি দক্ষতা রয়েছে, তা যথাসম্ভব কাজে লাগাতে হবে এবং আত্মনির্ভর হয়ে ওঠার ক্ষেত্রে স্থানীয় সম্পদের সদ্ব্যবহারের পাশাপাশি, বৃহত্ততর অর্থে মানবজাতির সেবায় ব্রতী হতে হবে। সামাজিক অবস্থার উন্নতি-সাধন এবং ভূমিদান আন্দোলনের ক্ষেত্রে গান্ধীজীর আদর্শ প্রচারে আচার্য বিনোবা ভাবের অবদান নিয়ে এক ওয়েবিনারে শ্রী নাইডু ভাষণ দিচ্ছিলেন।
এক সক্ষম ভারত, এক স্বভিমানী ভারত এবং এক আত্মনির্ভর ভারত গঠনের যে স্বপ্ন বিনোবা ভাবে এবং গান্ধীজী রেখেছিলেন, তার পূর্ণ বাস্তবায়নের লক্ষ্যে উপ-রাষ্ট্রপতি বলেন, আত্মনির্ভর হয়ে ওঠার ক্ষেত্রে ভারতের মূল ভাবনার সঙ্গে অতিশয় জাতীয়তাবাদী ও সংরক্ষণবাদিতার কোনও সম্পর্ক নেই। বরং, এর সঙ্গে যুক্ত রয়েছে বিশ্ব কল্যাণে আরও গুরুত্বপূর্ণ অংশীদার হয়ে ওঠার।
মহাত্মা গান্ধীর চিরন্তন বাণীর কথা উল্লেখ করে শ্রী নাইডু বলেন, গান্ধীজী আজও আমাদের দূত হিসাবে রয়েছেন। কারণ, তিনি ছিলেন একজন চিন্তাশীল ব্যক্তিত্ব, যিনি নিরন্তর তাঁর কর্মকান্ডের গভীরতা যাচাই করেছেন।
শ্রী নাইডু বলেন, আমাদের স্বাধীনতা সংগ্রাম কেবল একটি রাজনৈতিক আন্দোলনের মধ্যেই সীমাবদ্ধ ছিল না বরং সেই সংগ্রাম ছিল জাতীয় স্তরে পুনর্বিপ্লব এবং সমাজ-সংস্কৃতির পুনর্জাগরণ। তিনি আরও বলেন, আমাদের স্বাধীনতা সংগ্রামের অন্যতম উদ্দেশ্যই ছিল সর্বসাধারণের ক্ষমতায়ন। এ ব্যাপারে গান্ধীজী সাম্রাজ্যবাদী শাসনের বিরুদ্ধে ভারতকে একজোট হওয়ার, নিজেদের সংস্কৃতি, ভাষা ও সহজাত শক্তিগুলির প্রতি গর্ববোধ করার আহ্বান জানিয়েছিলেন।
আচার্য বিনোবা ভাবেকে গান্ধীজীর এক আদর্শ অনুরাগী হিসাবে বর্ণনা করে শ্রী নাইডু বলেন, আচার্য ভাবে বিশ্বাস করতেন ভারতীয়ত্বের মর্ম হ’ল যত্নবান তথা ত্যাগ ও সেবার অনুরূপ। আচার্য ভাবের ভূমিদান আন্দোলন প্রসঙ্গে উপ-রাষ্ট্রপতি বলেন, গান্ধীজীর মতো তিনিও কোনও রকম হিংসা ও বিক্ষোভ প্রদর্শন ছাড়াই পরিবর্তনের পক্ষে জোরালো সওয়াল করেছিলেন। বিনোবা ভাবেকে ভারতীয় জাতীয়তাবাদী আন্দোলনের এক প্রেরণাদায়ক ব্যক্তিত্ব হিসাবে বর্ণনা করে শ্রী নাইডু বলেন, তিনি দেশের মানুষের স্বার্থে আর্থ-সামাজিক অগ্রগতির এক নতুন দিশা দেখিয়েছিলেন।
বর্তমান কোভিড-১৯ সংক্রান্ত স্বাস্থ্য ক্ষেত্রে জরুরি অবস্থার কথা উল্লেখ করে উপ-রাষ্ট্রপতি বলেন, কঠিন এই সময়ে আমাদের একযোগে এগিয়ে আসতে হবে, আমাদের প্রয়াসগুলির মধ্যে সেতুবন্ধন করতে হবে, যাতে কেবল ভাইরাস সংক্রমণ প্রতিরোধই নয়, বরং গান্ধীবাদী উপায়ে সেই সমস্ত মানুষের প্রতি সান্ত্বনা ও সহ-মর্মিতা দেখাতে হবে, যাঁরা লকডাউনের সময় সর্বাপেক্ষা বেশি প্রভাবিত হয়েছেন। মানব চেতনা এ জাতীয় প্রতিক্রিয়ার সময় তাঁর মহৎ অভিব্যক্তি খুঁজে পায় বলেও উপ-রাষ্ট্রপতি অভিমত প্রকাশ করেন। তিনি বলেন, বর্তমান সময়ে যে সমস্ত সরকারি ও অ-সরকারি প্রতিষ্ঠান মানুষের সেবায় নিরন্তর কাজ করে চলেছে, তাদের প্রচেষ্টাগুলিকে অভিনন্দন জানানোর এটাই শ্রেষ্ঠ সময়।
এই উপলক্ষে হরিজন সেবক সংঘের সভাপতি ডঃ শঙ্কর কুমার সান্যাল, সঙ্ঘের সম্পাদক ডঃ রজনীশ কুমার প্রমুখ উপস্থিত ছিলেন।
(CG/BD/SB
মানবসম্পদবিকাশমন্ত্রক
জি২০ গোষ্ঠীভুক্ত দেশগুলির কাছে কোভিড পরিস্থিতিতে শিক্ষা ব্যবস্থায় ভারতের সুদৃঢ় প্রয়াসগুলির কথা তুলে ধরলেন কেন্দ্রীয় মানব সম্পদ উন্নয়ন মন্ত্রী
নয়াদিল্লী, ২৭ জুন, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ আজ জি২০ দেশগুলির শিক্ষা মন্ত্রীদের এক্সট্রাঅর্ডিনারি ভার্চুয়াল বৈঠকে অংশ নেন। শিক্ষা ক্ষেত্রে কোভিড-১৯ মহামারীর প্রভাব, সদস্য দেশগুলি কিভাবে এর মোকাবিলা করছে এবং জটিল এই পরিস্থিতিতে সামগ্রিক শিক্ষা ক্ষেত্রের স্বার্থে সদস্য দেশগুলি কিভাবে পরস্পরের সঙ্গে সহযোগিতা করতে পারে, সে সম্পর্কিত বিভিন্ন দিক নিয়ে বিশেষ এই বৈঠকে আলোচনা হয়েছে।
বৈঠকে মানব সম্পদ উন্নয়ন মন্ত্রী শিক্ষা ক্ষেত্রে মহামারীর দরুণ প্রচলিত পঠন-পাঠন প্রক্রিয়ায় যে সুদূর প্রসারী প্রভাব পড়েছে, তার মোকাবিলায় জি২০ দেশগুলির শিক্ষা মন্ত্রীদের নিয়ে ঐতিহাসিক ও তাৎপর্যপূর্ণ এই বৈঠক আয়োজনের জন্য আহ্বায়কের প্রতি কৃতজ্ঞতা প্রকাশ করেন।
শ্রী নিশাঙ্ক শিক্ষা সহ সমস্ত ক্ষেত্রে কোভিড-১৯এর প্রভাব ও মোকাবিলায় ভারতের প্রয়াসগুলি সম্পর্কে সমস্ত সদস্য দেশকে অবহিত করেন। তিনি আরও বলেন, প্রধানমন্ত্রী শ্রী নরেন্দ্র মোদী সম্প্রতি আত্মনির্ভর ভারত গঠনের আহ্বান জানিয়ে এক কর্মসূচির সূচনা করেছেন।
মাবন সম্পদ উন্নয়ন মন্ত্রী জানান, কোভিড-১৯ সংকটের সময় ডিজিটাল পঠন-পাঠনের প্রসারে তাঁর মন্ত্রক একাধিক উদ্যোগ নিয়েছে। তিনি বলেন, ভারতে বিগত কয়েক বছরে ডিজিটাল শিক্ষা ব্যবস্থায় লক্ষ্যণীয় অগ্রগতি ঘটেছে। এখনও এমন অনেক ছাত্রছাত্রী রয়েছেন যাদের কাছে ডিজিটাল পদ্ধতিতে শিক্ষা গ্রহণের সামর্থ্য নেই- এ কথা স্বীকার করে নিয়ে শ্রী নিশাঙ্ক জানান, ছাত্রছাত্রীদের কাছে অনলাইনে পঠন-পাঠনের বিকল্প হিসেবে ৩৪টি ডিটিএইচ চ্যানেল সম্বলিত স্বয়মপ্রভা টিভি চ্যানেল, বেতার এবং কমিউনিটি রেডিও চ্যানেলগুলিকে কাজে লাগানো হচ্ছে। এই উদ্যোগের ফলে প্রত্যন্ত অঞ্চলগুলিতেও ছাত্রছাত্রীদের কাছে গুণগতমানের শিক্ষা পৌঁছে দেওয়া সম্ভব হচ্ছে।
মাবন সম্পদ উন্নয়ন মন্ত্রী জানান, শিক্ষা ব্যবস্থায় সমস্ত পঠন-পাঠন পদ্ধতিকে একটি অভিন্ন মঞ্চের আওতায় নিয়ে আসতে শীঘ্রই প্রধানমন্ত্রী ই-বিদ্যা কর্মসূচির সূচনা করতে চলেছেন। অনলাইন ভিত্তিক এই কর্মসূচির মধ্যে রয়েছে- এক দেশ এক ডিজিটাল প্ল্যাটফর্ম; এক শ্রেণীকক্ষ এক চ্যানেল; বিশ্ববিদ্যালয়গুলিতে অনলাইন পঠন-পাঠন কর্মসূচি; স্বয়ম নকল পরীক্ষা মহড়া কোর্স; আঞ্চলিক ভাষায় ই-শিক্ষা প্রদান এবং ডিজিটাল ব্যবস্থার মাধ্যমে তথ্য সরবরাহ।
মাবন সম্পদ উন্নয়ন মন্ত্রী ছাত্রছাত্রীদের অনুকূল শিক্ষণ কৌশল প্রণয়নের ক্ষেত্রে জি২০ দেশগুলির পক্ষ থেকে যে সমস্ত প্রয়াস নেওয়া হচ্ছে, তাতে ভারতের পূর্ণ সমর্থনের কথা জানান।
(CG/BD/NS
তথ্যওসম্প্রচারমন্ত্রক
আইএফএফআই-এর সাংবাদিক সম্মেলনে অ-কাহিনীচিত্রের পরিচালকরা
নয়াদিল্লি, ২২ নভেম্বর, ২০১৯
ভারতীয় আন্তর্জাতিক চলচ্চিত্র উৎসবে অ-কাহিনী চলচ্চিত্র বিভাগে প্রদর্শিত ছবিগুলির নির্দেশকরা আজ গোয়ায় এক সাংবাদিক সম্মেলনে মিলিত হন। এই বিভাগে একাধিক ছবির মধ্যে যে তিনটি জায়গা পেয়েছে তার নির্দেশকরা ছবিগুলির নানা দিক নিয়ে নিজেদের বক্তব্য পেশ করেন। নীতিন সিংহল নির্দেশিত ‘লেটার্স’ ছবিতে এক সৈনিক যুদ্ধক্ষেত্রে সমরাস্ত্রের রক্ষণাবেক্ষণের পরিবর্তে চিঠি পড়ছেন। ‘মমত্ব’ ছবির নির্দেশক কীর্তি তাঁর গল্প সম্পর্কে বলেন, ছবিতে এক ধাত্রী মাতৃত্বের স্বাদ পাওয়ার জন্য পরিকল্পনা করছেন। অন্যদিকে, বিভা বক্সি নির্দেশিত ‘সান রাইজ’ ছবিতে প্রদর্শিত হবে একজন সাধারণ মানুষ মহিলাদের অধিকার ও লিঙ্গ সমতার জন্য সমাজের বিরুদ্ধে লড়াই করছেন সেই কাহিনী। এই ছবি সম্পর্কে আরও বিস্তারিত বলতে গিয়ে বিভা বক্সি জানান, লিঙ্গ বৈষম্য কেবল হরিয়ানা বা ভারতের মধ্যেই সীমাবদ্ধ নেই, এ এক বিশ্বজনীন সমস্যা। পুরুষ ও মহিলা উভয়কেই এই বৈষম্যের বিরুদ্ধে একযোগে লড়াই চালাতে হবে। হরিয়ানার মানুষ লিঙ্গ বৈষম্যের সুদীর্ঘ প্রথা ভেঙে প্রকাশ্যে যে জোরালো সওয়াল করেছেন তিনি তার প্রশংসা করেন।
নির্দেশক নীতিন সিংহল তাঁর ‘লেটার্স’ ছবি প্রসঙ্গে জানান, এই ছবিটি অভিনেতা দেব আনন্দের থেকে অনুপ্রেরণা নিয়ে নির্মিত হয়েছে। অভিনেতা হওয়ার আগে দেব আনন্দ নিয়মিত চিঠি পড়তেন ও তার পুঙ্খানুপুঙ্খ বিশ্লেষণ করতেন। এই ছবিতে যুদ্ধক্ষেত্রে সৈনিকদের চিঠি পড়ার পর তাঁদের মানসিক অবস্থা তুলে ধরা হয়েছে। এই ছবি সেই সমস্ত সাহসী সৈনিকদের উদ্দেশে উৎসর্গ করা হয়েছে যাঁরা চিঠির মধ্য দিয়ে এই প্রত্যাশায় দিনযাপন করেন যে পরিবারের সকলেই জীবিত ও অক্ষত রয়েছেন। সারা বিশ্বের সৈনিকদের লেখা চিঠির ওপর ভিত্তি করেই এই ছবি তৈরি হয়েছে।
‘মমত্ব’ ছবি বানানোর পিছনে যে দৃষ্টিভঙ্গি গ্রহণ করা হয়েছিল সে সম্পর্কে বলতে গিয়ে নির্দেশক কীর্তি বলেন, এই ছবিতে মাতৃত্বলাভের আবেগের অন্ধকার দিকগুলিকে আলোকিত করার চেষ্টা করা হয়েছে। ছবির চরিত্রাভিনেত্রী রেমা, জীবনযুদ্ধে এক সময় মাতৃত্বের বিষয়টি উপলব্ধি করতে পারেন। “যেখানে শিক্ষা নেই বা মৌলিক সুযোগ-সুবিধার অভাব, সেখানে মাতৃত্ব ও গর্ভধারণ নিয়ে বহু অলৌকিক ধারণা প্রচলিত রয়েছে বলেও কীর্তি অভিমত প্রকাশ করেন।
উল্লেখ করা যেতে পারে, বিভা বক্সি নির্দেশিত ‘ডটার্স অফ মাদার ইন্ডিয়া’ ছবিটি ২০১৫-য় সামাজিক বিষয় নিয়ে জাতীয় স্তরের সেরা ছবির স্বীকৃতি পায়।
SSS/BD/DM
(Visitor Counter : 72
প্রধানমন্ত্রীরদপ্তর
প্রধানমন্ত্রী ৪ ফেব্রুয়ারি 'চৌরী চৌরা' শতবর্ষ উৎসবের সূচনা করবেন
নতুন দিল্লি, ২ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদি উত্তরপ্রদেশের গোরখপুরে আগামী ৪ ফেব্রুয়ারি 'চৌরী চৌরা' শতবর্ষ অনুষ্ঠানের সূচনা করবেন। ওই দিন বেলা এগারোটায় তিনি ভার্চুয়াল মাধ্যমে এই উদ্বোধন করবেন। ভারতের স্বাধীনতা আন্দোলনের ইতিহাসে 'চৌরী চৌরা' ঘটনার শতবর্ষ পূর্তি উপলক্ষে প্রধানমন্ত্রী ওই দিন একটি স্মারক ডাকটিকিটও প্রকাশ করবেন। উত্তরপ্রদেশের মুখ্যমন্ত্রী ওই অনুষ্ঠানে উপস্থিত থাকবেন।
উত্তরপ্রদেশ সরকারের পরিকল্পনা অনুযায়ী ৭৫ টি জেলায় এক বছর ধরে এই উপলক্ষে নানা অনুষ্ঠানের আয়োজন করা হয়।
ক্রেতা, খাদ্যএবংগণবন্টনমন্ত্রক
জাতীয় খাদ্য সুরক্ষা আইন ২০১৩-র আওতায় আন্তঃ-রাজ্য পরিবহণ, খাদ্যশস্য ব্যবস্থাপনা এবং রেশন ডিলারদের কমিশন বাবদ ব্যয় মেটানোর জন্য রাজ্য/ কেন্দ্রশাসিত অঞ্চলগুলিকে দেওয়া কেন্দ্রীয় সহায়তার বিধিনিয়ম সংশোধন করল কেন্দ্র
নতুন দিল্লি, ২৫ মে, ২০২২
২৩শে মে, ২০২২ –এ জারি করা বিজ্ঞপ্তির মাধ্যমে জাতীয় খাদ্য সুরক্ষা আইন ২০১৩-র আওতায় আন্তঃ-রাজ্য পরিবহণ, খাদ্যশস্য ব্যবস্থাপনা এবং রেশন ডিলারদের কমিশন বাবদ ব্যয় মেটানোর জন্য রাজ্য/ কেন্দ্রশাসিত অঞ্চলগুলিকে দেওয়া কেন্দ্রীয় সহায়তার বিধিনিয়ম সংশোধন করল খাদ্য ও গণবন্টন দপ্তর।
কেন্দ্রীয় সহায়তার সংশোধিত বিধিনিয়ম নীচের সারণীতে দেওয়া হল। যেসব রাজ্য সরকার এবং কেন্দ্রশাসিত অঞ্চল ১২ নম্বর ধারায় উল্লেখিত সংস্কার এবং বিভিন্ন সময়ে কেন্দ্রীয় সরকারের জারি করা নির্দেশাবলী মেনে চলে তাদের ক্ষেত্রে এই সংশোধিত বিধিনিয়ম পয়লা এপ্রিল, ২০২২ থেকে কার্যকর হবে।
|
|
রাজ্য এবং কেন্দ্রশাসিত অঞ্চলগুলির বিভাগ
|
|
ব্যয়ের বিধিনিয়ম 
|
|
কেন্দ্রের ভাগ 
|
|
আন্তঃ-রাজ্য চলাচল এবং ব্যবস্থাপনা
|
|
রেশন ডিলারদের কমিশন
|
|
মূল
|
|
পয়েন্ট অফ সেল ডিভাইসের মাধ্যমে বিক্রির জন্য অতিরিক্ত কমিশন
|
|
|
|
সাধারণ
|
|
৭০
|
|
৯০
|
|
২১
|
|
৫০
|
|
বিশেষ
|
|
১০৫
|
|
১৮০
|
|
২৬
|
|
৭৫
আগেকার বিধিনিয়ম এবং সংশোধিত বিধিনিয়মের মধ্যে তুলনা :
|
|
|
|
রাজ্যগুলির বিধান
|
|
আগের বিধিনিয়ম 
|
|
সংশোধিত বিধিনিয়ম 
|
|
আন্তঃ-রাজ্য চলাচল
|
|
সাধারণ বিভাগের রাজ্য/ কেন্দ্রশাসিত অঞ্চল
|
|
৬৫
|
|
৭০
|
|
রেশন ডিলারদের কমিশন
|
|
৭০
|
|
৯০
|
|
অতিরিক্ত কমিশ
|
|
১৭
|
|
২১
|
|
আন্তঃ-রাজ্য চলাচল
|
|
উত্তর-পূর্বাঞ্চলীয় রাজ্য, হিমালয় পরিবেষ্টিত রাজ্য এবং দ্বীপ রাজ্য
|
|
১০০
|
|
১০৫
|
|
রেশন ডিলারদের কমিশন
|
|
১৪৩
|
|
১৮০
|
|
অতিরিক্ত কমিশ
|
|
১৭
|
|
২৬
জাতীয় খাদ্য সুরক্ষা আইন ২০১৩-য় আন্তঃ-রাজ্য পরিবহণ এবং রেশন ডিলারদের কমিশনের জন্য রাজ্য/ কেন্দ্রশাসিত অঞ্চলগুলিকে কেন্দ্রীয় সহায়তাদানের সংস্থান রাখা হয়েছে, যাতে এই খরচগুলি উপভোক্তাদের উপর না চাপে এবং দেশের সর্বত্র এই আইনের আওতায় খাদ্যশস্যের দাম একই থাকে। ২০১৫ সালে প্রথম এই বিধিনিয়মগুলি স্থির করা হয়েছিল।
জাতীয় খাদ্য সুরক্ষা আইন ২০১৩ চালু হওয়ার তিন বছর পর কেন্দ্রীয় সহায়তার বিধিনিয়মগুলি পুনর্বিবেচনা করা হয়। কেন্দ্রীয় মন্ত্রীসভার অর্থনৈতিক বিষয় সংক্রান্ত কমিটির অনুমোদন দিয়ে এই বিধিনিয়মগুলি সংশোধন করা হয়।
কেন্দ্রীয় সহায়তা পাওয়ার জন্য রাজ্য/ কেন্দ্রশাসিত অঞ্চলগুলিকে দুটি বিভাগে ভাগ করা হয়েছে। একটি হল সাধারণ বিভাগ এবং অপরটি বিশেষ বিভাগ। উত্তর-পূর্বাঞ্চল, পাহাড়ি এলাকা এবং দ্বীপ এলাকায় থাকা রাজ্যগুলিকে বিশেষ বিভাগে রাখা হয়েছে। অন্য রাজ্য/ কেন্দ্রশাসিত অঞ্চলগুলিকে রাখা হয়েছে সাধারণ বিভাগে। খাদ্যশস্য সরবরাহের ক্ষেত্রে প্রতিকূল পরিস্থিতির জন্য বিশেষ বিভাগের অন্তর্গত রাজ্য/ কেন্দ্রশাসিত অঞ্চলগুলিতে কেন্দ্রীয় সহায়তার হার বাড়ানো হয়েছে। এই বর্ধিত হার দেশজুড়ে ৫ লক্ষেরও বেশি রেশন দোকানের আর্থিক সক্ষমতা বাড়াবে।
CG/SD/SKD/
(Visitor Counter : 254
নারীওশিশুবিকাশমন্ত্রক
জলযান ‘তারিণী’র নাবিকদের নারীশক্তি পুরস্কার প্রদান
নয়াদিল্লি, ২৫ মে, ২০১৮
ভারতীয় নৌ-বাহিনীর জলযান ‘আই এন এস ভি তারিণী’র সদস্যদের মর্যাদাপূর্ণ নারীশক্তি পুরস্কার ২০১৭ প্রদান করলেন কেন্দ্রীয় মহিলা ও শিশু কল্যাণ মন্ত্রী শ্রীমতি মানেকা সঞ্জয় গান্ধী। জলযান তারিণীর সদস্যদের মধ্যে ছিলেন- লেঃ কমান্ডার ভর্তিকা যোশী, প্রতিভা জামওয়াল, স্বাথী পাতরপাল্লি, ঐশ্বর্য্য বোদাপাত্তি, বিজয়া দেবী ও পায়েল গুপ্তা।
নতুন দিল্লিতে বুধবার  পুরস্কার প্রদান করে, শ্রীমতী মানেকা গান্ধী বলেন, মহিলা নাবিকদের এই দলটি ভবিষ্যৎ প্রজন্মের কাছে অনুপ্রেরনার। নারীশক্তি পুরস্কার প্রদানের মাধ্যমে, এদের দৃষ্টান্তমূলক সাহসীকতা ও দলগত নিষ্ঠার প্রতি সম্মান জানানো হল।
উল্লেখ করা যেতে পারে, রাষ্ট্রপতি শ্রী রামনাথ কোবিন্দ, গত ৮ মার্চ রাষ্ট্রপতি ভবনে আন্তর্জাতিক নারী দিবস উপলক্ষে নারীশক্তি পুরস্কার প্রদান করেন। কিন্তু, সেদিন জলযান তারিণীর নাবিকা বিশ্বপরিক্রমায় থাকায় তাদের এই পুরস্কার দেওয়া সম্ভব হয়নি।
CG/BD/NS/…
(Visitor Counter : 44
প্রধানমন্ত্রীরদপ্তর
মার্কিন যুক্তরাষ্ট্রের থেকে লিজিয়ঁ অফ মেরিট পুরস্কার গ্রহণের সময় প্রধানমন্ত্রী বলেছেন, এর মাধ্যমে ভারত- মার্কিন কৌশলগত অংশীদারীত্বে ঐক্যমত্য বৃদ্ধির স্বীকৃতি পাওয়া গেল
নতুনদিল্লি, ২২শে ডিসেম্বর, ২০২০
প্রধানমন্ত্রী শ্রী নরেন্দ্র মোদী মার্কিন যুক্তরাষ্ট্র সরকারের লিজিয়ঁ অফ মেরিট পুরস্কারে ভূষিত হওয়ায় নিজে গভীরভাবে সম্মানিত বোধ করছেন বলে জানিয়েছেন।
একগুচ্ছ টুইট বার্তায় তিনি বলেছেন " @POTUS @realDonaldTrump লিজিয়ঁ অব মেরিট পুরস্কারে ভূষিত করায় আমি নিজেকে গভীরভাবে সম্মানিত বোধ করছি। ভারত ও মার্কিন যুক্তরাষ্ট্রের জনসাধারণের দ্বিপাক্ষিক সম্পর্ক উন্নয়নের উদ্যোগ এর ফলে স্বীকৃতি পেল। ভারত-মার্কিন কৌশলগত অংশীদারিত্বর বিষয়ে দুটি দেশের দ্বিপাক্ষিক ঐক্যমত্য এর মাধ্যমে প্রতিফলিত ।
অভূতপূর্ব নানান চ্যালেঞ্জ এবং সুযোগ একবিংশ শতাব্দীর উপহার দিয়েছে। সমগ্র মানব জাতির কল্যাণে আন্তর্জাতিকস্তরে নেতৃত্ব দিতে আমাদের জনসাধারণের অনন্য শক্তির সম্ভাবনা ভারত- মার্কিন সম্পর্ককে প্রভাবিত করেছে ।
১৩০ কোটি ভারতবাসীর পক্ষে মার্কিন সরকারের সঙ্গে একযোগে কাজ করার বিষয়ে আমি আমার সরকারের দৃঢ় অঙ্গীকারের কথা পুনর্ব্যক্ত করছি । ভারত-মার্কিন সম্পর্ক আরো যাতে মজবুত হয় তার জন্য সংশ্লিষ্ট সব স্টেক হোল্ডারদের সঙ্গে আমরা কাজ করব।“
প্রতিরক্ষামন্ত্রক
ভারতীয় নৌবাহিনীর এএলএইচ এমকে III বিমানে মেডিকেল আইসিইউ ব্যবস্থাপনা স্থাপন করা হয়েছে
নতুন দিল্লি, ৩০ মে, ২০২১
ভারতীয় নৌবাহিনীর এএলএইচ এমকে III বিমানে হিন্দুস্থান অ্যারোনেটিক্স লিমিটেডের তৈরি মেডিকেল ইনসেনটিভ কেয়ার ইউনিট  ব্যবস্থাপনা স্থাপন করা হয়েছে । এএলএইচ এমকে III নৌবাহিনীর এই বিমানটিকে সব ধরণের আবহাওয়াতেই কাজে লাগানো যায় । এই ব্যবস্থাপনা স্থাপন করার ফলে ভারতীয় নৌবাহিনী এখন প্রতিকূল আবহাওয়া পরিস্থিতিতেও গুরুতর অসুস্থ রোগীদের চিকিৎসার জন্য এক জায়গা থেকে অন্য জায়গায় নিয়ে যাওয়ার সময় বিমানের মধ্যে পরিষেবা দিতে পারবে ।
এমআইসিইউ-তে দুটি ডিফিব্রিলিটর, মাল্টি প্যারামনিটর, ভেন্টিলেটর, অক্সিজেন সহায়তার পাশাপাশি ইনফিউশন এবং সিরিঞ্জপাম্প রয়েছে। এই ব্যবস্থাপনা ব্যাটারিয়ার মাধ্যমেও ৪ ঘন্টা চলতে পারে । প্রয়োজন হলে বিমানটিকে এয়ার অ্যাম্বুলেন্সে রূপান্তরিত করতে ২-৩ ঘন্টার মধ্যেই এই সরঞ্জামগুলি লাগানো যেতে পারে । উল্লেখ্য, হিন্দুস্থান অ্যারেনেটিক্স লিমিটেড ভারতীয় নৌবাহিনীকে এই প্রথম এ ধরণের ৮টি এমআইসিইউ ব্যবস্থাপনা সরবরাহ করেছে ।
CG/SS/RAB
(Visitor Counter : 137
স্বরাষ্ট্র মন্ত্রক
দেশ জুড়ে মানব পাচার প্রতিরোধ কেন্দ্র বা অ্যান্টি হিউম্যান ট্রাফিকিং ইউনিট করা হয়েছে
নতুন দিল্লি, ০২ ফেব্রুয়ারি, ২০২২
ন্যাশনাল ক্রাইম রেকর্ডস ব্যুরোর বার্ষিক প্রকাশনা "ক্রাইম ইন ইন্ডিয়া-২০২০" অনুযায়ী বিভিন্ন রাজ্য ও কেন্দ্রশাসিত অঞ্চলে মোট ৬৯৬ টি মানব পাচার প্রতিরোধ কেন্দ্র বা অ্যান্টি হিউম্যান ট্রাফিকিং ইউনিট রয়েছে। স্বরাষ্ট্র মন্ত্রকের পক্ষ থেকে এইসব কেন্দ্রগুলিকে আরও শক্তিশালী করার জন্য ১০০ কোটি টাকা আর্থিক সাহায্য দিয়েছে।
সারাদেশে মোট মানব পাচার প্রতিরোধ কেন্দ্র বা অ্যান্টি হিউমান ট্রাফিকিং ইউনিট রয়েছে ৬৯৬ টি।
এর মধ্যে পশ্চিমবঙ্গে রয়েছে ৩৮ টি।
রিপোর্ট অনুযায়ী বলা হয়েছে যে ২০১৬ সালে পশ্চিমবঙ্গে মানব পাচার জনিত ঘটনার সংখ্যা ৩৫৭৯। এরমধ্যে চার্জশিট জমা দেওয়া হয়েছে ১১৮৬ টির।
২০১৮ সালের রিপোর্ট অনুযায়ী পশ্চিমবঙ্গে কেসের সংখ্যা ১৭২ টি।
এই সংখ্যা পশ্চিমবঙ্গে ২০২০ সালে মোট ৫৯ টি।
আজ রাজ্যসভায় এক লিখিত প্রশ্নের জবাবে স্বরাষ্ট্র প্রতিমন্ত্রী শ্রী অজয় কুমার মিশ্র এই তথ্য জানিয়েছেন।
CG/ SB
(Visitor Counter : 141
স্বরাষ্ট্র মন্ত্রক
উত্তরাখন্ডে হরপা বানে উদ্ভুত পরিস্থিতির উপর ক্যাবিনেট সচিবের পৌরহিত্যে জাতীয় বিপর্যয় ব্যপস্থাপনা কমিটির বৈঠক ও বিভিন্ন ব্যবস্থা গ্রহণ
নতুন দিল্লি, ০৭ই ফেব্রুয়ারী, ২০২১
উত্তরাখন্ডে হিমবাহের থেকে হরপা বানের ফলে প্রাকৃতিক বিপর্যয়ের কারণে উদ্ভুত পরিস্থিতির উপর জাতীয় বিপর্যয় ব্যবস্থাপনা কমিটি  বৈঠক করেছে। ক্যাবিনেট সচিব শ্রী রাজীব গৌবা, বৈঠকের পৌরহিত্য করেন। এই বানের ফলে ঋষি গঙ্গা নদীর জলস্তর বেড়ে গেছে এবং ১৩.২ মেগাওয়াট ক্ষমতা সম্পন্ন ঋষি গঙ্গা ক্ষুদ্র জলবিদ্যুৎ প্রকল্পটি ধ্বংস হয়ে গেছে। এই বন্যার কারণে ধৌলি গঙ্গার তপোবনে এনটিপিসি –র জলবিদ্যুৎ প্রকল্প ক্ষতিগ্রস্থ হয়েছে। ধৌলি গঙ্গা, অলকানন্দার একটি উপনদী।
ক্যাবিনেট সচিব, সংশ্লিষ্ট সব পক্ষকে নিবিড় যোগাযোগ রেখে কাজ করার নির্দেশ দিয়েছেন। রাজ্য সরকারকে সব ধরণের সাহায্য করা হচ্ছে। যাঁরা নিখোঁজ হয়েছেন, তাঁদের দ্রুত খুঁজে বার করতে নির্দেশ দেওয়ার পাশাপাশি সুড়ঙ্গে আটকে পড়া মানুষদের দ্রুত উদ্ধার করতে বলা হয়েছে। তিনি বলেছেন, উদ্ধার কাজ না শেষ হওয়া পর্যন্ত ও পরিস্থিতি স্বাভাবিক হওয়া অবধি নজরদারী চালিয়ে যেতে হবে।
উত্তরাখন্ডের মুখ্যসচিব সর্বশেষ পরিস্থিতি সম্পর্কে কমিটিকে বিস্তারিত জানিয়েছে। এই ঘটনায় আটকে পড়া মানুষদের দ্রুত উদ্ধারের জন্য সব রকমের ব্যবস্থা নেওয়া হয়েছে। তবে, কেন্দ্রীয় জল কমিশন জানিয়েছে, বন্যায় নিচু দিকে জলস্তর ওঠা বন্ধ হয়েছে। আশেপাশের গ্রামগুলিতে কোনো ক্ষতি হওয়ার সম্ভাবনা নেই। কেন্দ্র এবং রাজ্য সরকার, পরিস্থিতির দিকে নজর রাখছে। ডিআরডিও –র একটি দল হিমবাহ-র উপর নজরদারী চালাচ্ছে। এনটিপিসি –র মহানির্দেশককে দ্রুত ঘটনাস্থলে যেতে নির্দেশ দেওয়া হয়েছে।
একটি সুড়ঙ্গে আটকে থাকা ১২ জনকে আইটিবিপি –র জওয়ানরা উদ্ধার করেছেন। সেনাবাহিনীর সঙ্গে তারা আরেকটি সুড়ঙ্গে আটকে পড়া মানুষদের উদ্ধার কাজ চালাচ্ছেন। জাতীয় বিপর্যয় মোকাবিলা বাহিনীর দুটি দল ঘটনাস্থলে রওনা হয়েছে। আরো ৩টি দলকে হিন্দোন থেকে আকাশপথে নিয়ে যাওয়া হচ্ছে। ২০০র বেশি আইটিবিপি জওয়ান, সেনাবাহিনীর ইঞ্জিনিয়ারিং টাস্কফোর্সের একটি কলাম উদ্ধার কাজে সাহায্য করছে। বিমানবাহিনীর ডুবুরীদের ঘটনাস্থলে রাখা হয়েছে। তবে, আবহাওয়া দপ্তর জানিয়েছে, আগামী ২ দিন ঐ অঞ্চলে বৃষ্টিপাতের কোনো খবর নেই।
কেন্দ্রীয়মন্ত্রিসভা
কমিশনার ফর পারসন্স উইথ ডিসঅ্যাবিলিটিজ অফিস -এ দুটি কমিশনার ইন দ্য অফিস পদে অনুমোদন কেন্দ্রীয় মন্ত্রিসভা
নয়াদিল্লি, ২৮ ফেব্রুয়ারী, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে চিফ কমিশনার ফর পারসন্স উইথ ডিসঅ্যাবিলিটিজ অফিস -এ দুটি কমিশনার ইন দ্য অফিস পদ তৈরির প্রস্তাব অনুমোদিত হয়েছে। ২০১৬ সালে দিব্যাঙ্গ ব্যক্তির অধিকার আইন  মেনে এই পদ দুটি তৈরি করা হচ্ছে। এই দুই কমিশনার পদের মধ্যে একটিতে দিব্যাঙ্গ ব্যক্তি কমিশনার হতে পারবেন।
সিসিপিডি অফিসে দুই কমিশনার দিব্যাঙ্গ ব্যক্তির অধিকার আইন অনুযায়ী কাজ করবে। দিব্যাঙ্গদের অভাব-অভিযোগ শোনার পাশাপাশি আরপিডাব্লুডি আইন ২০১৬, সঠিকভাবে কার্যকর করার বিষয়টির ওপরেও তারা নজরদারি চালাবেন।
CG/SS/NS
(Visitor Counter : 44
সারওরসায়নমন্ত্রক
ডঃ মনসুখ মান্ডভিয়া নতুন দিল্লির পুরনো কেল্লায় হেলথ হেরিটেজ ওয়াক – এ অংশ নিয়েছেন
নয়াদিল্লি, ০৪ মার্চ, ২০২২
কেন্দ্রীয় স্বাস্থ্য এবং সার ও রসায়ন মন্ত্রী ডঃ মনসুখ মান্ডভিয়া আজ নতুন দিল্লির পুরনো কেল্লায় হেলথ হেরিটেজ ওয়াক – এ অংশ নিয়েছেন। স্বাস্থ্যের জন্য হাঁটার উপকারিতা এবং জন ঔষধি জেনেরিক ওষুধ সম্পর্কে সচেতনতা তৈরির জন্য এই হেলথ হেরিটেজ ওয়াক – এর আয়োজন করা হয়।
জন ঔষধি সপ্তাহ উদযাপনের চতুর্থ দিনে ৯টি শহরের ১০টি স্থানে এই হেলথ হেরিটেজ ওয়াক – এর আয়োজন করা হয়। হাঁটাহাঁটি ও শারীরিক পরিশ্রম করে সুস্থতার বার্তা এবং জন ঔষধি কেন্দ্রগুলিতে গুণমানসম্পন্ন ও সাশ্রয়ী মূল্যের জেনেরিক ওষুধ পাওয়ার বিষয়ে তথ্য ছড়িয়ে দেওয়ার উদ্দেশ্যেই এই পদক্ষেপ।
ফার্মাসিউটিকালস্ অ্যান্ড মেডিকেল ডিভাইসেস ব্যুরো অফ ইন্ডিয়া  চলতি বছরের পয়লা মার্চ থেকে সপ্তাহব্যাপী বিভিন্ন অনুষ্ঠান আয়োজনের মাধ্যমে জন ঔষধি দিবস উদযাপন করছে। পিএমবিআই ইতিমধ্যেই সারা দেশে পয়লা, দোসরা এবং তেসরা মার্চ জন ঔষধি সংকল্প যাত্রা, মাতৃশক্তি সম্মেলন এবং জন ঔষধি বাল মিত্র আয়োজন করেছে।
উল্লেখ্য, দেশের স্বাধীনতার ৭৫ বছর উদযাপনের স্মরণে আজাদি কা অমৃত মহোৎসবের অঙ্গ হিসাবে এই অনুষ্ঠানের মাধ্যমে কেন্দ্রীয় সরকার ভারতের ৭৫ বছরের অগ্রগতি, দেশের মানুষের গৌরবময় ইতিহাস, সংস্কৃতি এবং সাফল্য তুলে ধরেছে।
CG/SS/SB
(Visitor Counter : 93
প্রতিরক্ষামন্ত্রক
ভারতীয় নৌবাহিনীতে বৃহত্তর সৌর বিদ্যু প্রকল্পের সূচনা
নয়াদিল্লী, ২৩ জুলাই, ২০২০
ভাইস অ্যাডমিরাল অনিল চাওলা ভার্চুয়াল মাধ্যমে আজ এজাইমালাই দক্ষিণ নৌ কম্যান্ডে 'ভারতীয় নেভাল অ্যাকাডেমি'তে তিন মেগাওয়াটের সৌর বিদ্যুৎ প্রকল্পের সূচনা করেছেন। কেন্দ্রীয় সরকার ২০২২ সালের মধ্যে জাতীয় সৌর মিশনের আওতায় ১০০ গিগাওয়াট সৌর বিদ্যুৎ উপাদনের লক্ষ্য নিয়েছে। এরই অঙ্গ হিসেবে এই সৌর বিদ্যুৎ প্রকল্প চালু করা হয়েছে।
এটি ভারতীয় নৌবাহিনীর বৃহত্তম সৌর বিদ্যুৎ প্রকল্প। এর কার্যকালের মেয়াদ ২৫ বছর। এই সৌর বিদ্যুৎ প্রকল্পের সমস্ত উপাদানই দেশে তৈরি। এখানে সর্বাধুনিক প্রযুক্তি ব্যবহার করা হয়েছে। এই প্রকল্পটি রূপায়িত করেছে কেরালা রাজ্য ইলেকট্রনিক্স ডেভেলপমেন্ট কর্পোরেশন লিমিটেড।
ভারী বৃষ্টি এবং কোভিড-১৯এর বিধি নিষেধ থাকা সত্ত্বেও এই প্রকল্পের কাজ পরিচালিত হয়েছে। তবে কোভিড-১৯এর সমস্ত নিয়ম ও গাইডলাইন মেনেই এই কাজ সম্পন্ন করা হয়েছে।
এই সৌর বিদ্যুৎ প্রকল্পটি এজাইমালা নৌ-স্টেশনকে বিশেষভাবে সাহায্য করবে। ভারতীয় নৌবাহিনী স্বচ্ছ ও সবুজ পরিবেশ গঠনের লক্ষ্যে যে উদ্যোগ নিয়েছে তারই অঙ্গ হল এই সৌর বিদ্যুৎ প্রকল্প। এই সৌর বিদ্যুৎ প্রকল্পে উৎপাদিত উদ্বৃত্ত বিদ্যুৎ কেলারা রাজ্য ইলেকট্রনিক্স ডেভেলপমেন্ট কর্পোরেশন লিমিটেডকে সরবরাহ করা হবে।
(CG/SS/NS
নীতিআয়োগ
নীতি আয়োগ ডিজিটাল ব্যাঙ্কের ওপর আলোচনা পত্র প্রকাশ করে মতামত জানতে চেয়েছে
নতুন দিল্লি, ২৪ নভেম্বর, ২০২১
নীতি আয়োগ "ডিজিটাল ব্যাঙ্কস : ভারতের জন্য অনুমোদন পত্র এবং নিয়ন্ত্রণ ব্যবস্থার বিষয়ে একটি প্রস্তাব" শীর্ষক এক আলোচনা পত্র প্রকাশ করেছে। এই আলোচনাপত্রের বিষয়ে মতামত জানানোর জন্য নীতি আয়োগের পক্ষ থেকে আহ্বান জানানো হয়েছে। আগামী ৩১ ডিসেম্বরের জন্য এবিষয়ে নীতি আয়োগের সুনির্দিষ্ট ওয়েবসাইটের মাধ্যমে মতামত জানানো যাবে। অর্থ, প্রযুক্তি এবং আইন ক্ষেত্রের সঙ্গে যুক্ত বিশিষ্ট বিষেজ্ঞদের মতামত এবং আন্তঃমন্ত্রকের পরামর্শের ভিত্তিতে এই আলোচনা পত্রটি তৈরি করেছে নীতি আয়োগ।
এখানে ভারতের ডিজিটাল ব্যাঙ্কগুলির প্রসঙ্গ : আর্থিক অন্তর্ভুক্তির বিষয় তুলে ধরা হয়েছে। বিগত কয়েক বছরে ডিজিটালাইজেশনের ক্ষেত্রে অভূতপূর্ব অগ্রগতি লক্ষ্য করা গেছে। জনধন - আধার - মোবাইল , বায়ো মেট্রিক আধার ব্যবস্থাপনা ইত্যাদির মাধ্যমে প্রযুক্তি ভিত্তিক ডিজিটাইজেশনে রূপান্তর এসেছে। চলতি বছরে শুধু মাত্র অক্টোবরেই ইউপিআই-এর মাধ্যমে ৭.৭ ট্রিলিয়নেরও বেশি মূল্যের লেনদেন হয়েছে। এমনকি পিএম কিষাণের মতো অ্যাপের মাধ্যমেও সরাসরি নগদ হস্তান্তর, পিএম স্বনিধি অ্যাপের সাহায্যে রাস্তার হকারদের কাছে ক্ষুদ্র ঋণের সুবিধা পৌঁছে গেছে।
প্রস্তাবিত এই আলোচনা পত্রে ভারতে ডিজিটাল ব্যাঙ্কগুলির অনুমোদন পত্র এবং নিয়ন্ত্রণ ব্যবস্থাপনার জন্য একটি পথ নির্দেশিকা তৈরির ওপর জোর দেওয়া হয়েছে। আগামী ৩১ ডিসেম্বরের মধ্যে annaroy[at]nic[dot]inwith-তে "ডিজিটাল ব্যাঙ্ক পরিকাঠামোর ওপর আলোচনা তথ্যের বিষয়ে মতদান" শীর্ষক ক্ষেত্রে মতামত জানানো যাবে।
এবিষয়ে বিস্তারিত প্রতিবেদন পাওয়া যাবে http://www.niti.gov.in/sites/default/files/2021-11/Digital-Bank-A-Proposal-for-Licensing-and-Regulatory-Regime-for-India.24.11_0.pdf - লিঙ্কে।
CG/SS/SKD/
(Visitor Counter : 118
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৬ কোটি ১৯ লক্ষ ছাড়িয়েছে
দেশে গত ২৪ ঘণ্টায় ৩৩ লক্ষ ৮৪ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৪২ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১৫ হাজার ১০২
এই মুহূর্তে করোনায় চিকিৎসাধীনের সংখ্যা ১ লক্ষ ৬৪ হাজার ৫২২
সাপ্তাহিক-ভিত্তিতে আক্রান্তের হার ১.৮ শতাংশ
নয়াদিল্লি, ২৩ ফেব্রুয়ারি, ২০২২
ভারতে এ পর্যন্ত ১,৭৬,১৯,৩৯,০২০টি টিকার ডোজ দেওয়া হয়েছে। গতকাল টিকা দেওয়া হয়েছে ৩৩,৮৪,৭৪৪ জনকে।
স্বাস্থ্য কর্মীদের মধ্যে ১,০৪,০০,৯৮৯ জন টিকার প্রথম ডোজ, ৯৯,৫৭,৫৬৬ জন টিকার দ্বিতীয় ডোজ এবং ৪০,৯২,৯৫৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮০,০৮,৪৫৩ জন প্রথম ডোজ, ১,৭৫,২৫,৯৭৪ জন দ্বিতীয় ডোজ এবং ৬০,০৭,৮৩৯ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৫,৪০,৯৫,৯২৬ জন এবং দ্বিতীয় ডোজ পেয়েছেন ২,৩৮,৭৪,২৮৬ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,০৮,৭১,৩৭৩ জন এবং দ্বিতীয় ডোজ পেয়েছেন ৪৩,৮৭,০৩,১০৯ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২১,২১,০৩৩ জন। আর দ্বিতীয় ডোজ পেয়েছেন ১৭,৮৯,৫৬,৮৪৪ জন। যাঁদের বয়স ৬০-এর ওপরে তাঁদের মধ্যে ১২,৬২,৮৪,১৫৯ জন প্রথম ডোজ, ১১,১৪,৮০,৫৪৫ জন দ্বিতীয় ডোজ এবং ৯২,৫৭,৯৬৯ জন সতর্কতামূলক ডোজ পেয়েছেন। এ পর্যন্ত দেশে মোট ১,৯৩,৫৮,৭৬৩টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩১ হাজার ৩৭৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২১ লক্ষ ৮৯ হাজার ৮৮৭ জন সুস্থ হয়ে উঠেছেন। জাতীয় আরোগ্য লাভের হার ৯৮.৪২ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১৫ হাজার ১০২ জন। বর্তমানে ১ লক্ষ ৬৪ হাজার ৫২২ জন চিকিৎসাধীন। দেশে মোট সংক্রমিতের মাত্র ০.৩৮ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১১ লক্ষ ৮৩ হাজার ৪৩৮টি নমুনা পরীক্ষা করা হয়েছে। এ পর্যন্ত দেশে ৭৬ কোটি ২৪ লক্ষ ১৪ হাজার ১৮টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১.৮ শতাংশ এবং দৈনিক সংক্রমণের হার ১.২৮ শতাংশ।
CG/CB/SB
(Visitor Counter : 105